अफ्रीकी चोंचखुला
अफ्रीकी चोंचखुला (African openbill), जिसका वैज्ञानिक नाम ऐनास्टोमस लमेलिगेरस (Anastomus lamelligerus) है राजबक पक्षियों के ऐनास्टोमस वंश की एक जीववैज्ञानिक जाति है। यह वृहदाकार पक्षी होते हैं, जिनकी चोंच बीच में खुली होती है, जिस से इन्हें घोंघा व अन्य मोलस्का खाने में सहायता होती है। चोंच का यह खोल शिषुओं में नहीं होता और आयु के साथ ही बनता है। यह उप-सहारा अफ्रीका और पश्चिमी माडागास्कर में ही मिलते हैं।